भारतीय वायुसेना ने रोजगार संबंधी जानकारी उपलब्ध कराने के लिये मोबाइल ऐप शुरू किया
वायुसेना अध्यक्ष एयर चीफ मार्शल आर के एस भदौरिया ने सोमवार को “माइ आईएएफ” नाम का मोबाइल ऐप्लीकेशन लॉन्च किया जो भारतीय वायु सेना का हिस्सा बनने के इच्छुक लोगों को रोजगार संबंधी सूचना उपलब्ध कराएगा।
नयी दिल्ली। वायुसेना अध्यक्ष एयर चीफ मार्शल आर के एस भदौरिया ने सोमवार को “माइ आईएएफ” नाम का मोबाइल ऐप्लीकेशन लॉन्च किया जो भारतीय वायु सेना का हिस्सा बनने के इच्छुक लोगों को रोजगार संबंधी सूचना उपलब्ध कराएगा। एक आधिकारिक बयान में यह जानकारी दी गई। इसमें कहा गया कि वायुसेना प्रमुख द्वारा ‘डिजिटल भारत’ पहल के तहत यहां वायुसेना भवन में इस ऐप की शुरुआत की गई।बयान के मुताबिक, “ऐप का उपयोगकर्ता के अनुकूल प्रारूप एक ऐसा डिजिटल मंच है जहां वायुसेना में रोजगार के इच्छुक व्यक्ति को अधिकारी और एयरमैन दोनों वर्गों की चयन प्रक्रिया, प्रशिक्षण पाठ्यक्रम, वेतन और अन्य सुविधाओं आदि की जानकारी प्राप्त हो सकेगी।” इसमें कहा गया, “इस ऐप्लीकेशन का विकास ‘प्रगत संगणन विकास केंद्र’ (सी-डैक) के साथ मिलकर किया गया है। यह ऐप रोजगार संबंधी जानकारी वायुसेना में भर्ती के लिये इच्छुक लोगों को देगा।” एंड्रायड फोन के लिये यह गूगल प्ले स्टोर पर उपलब्ध होगा। 